da en da nl ca da da de es da da da da da da da da da da da da da da nb da da de da nb da da da en da da da en da da da da de da da da da da da da da da da da da da nl da en da da es nl da
Falcks desperate lappeløsning med soldater vil øge redderflugten | Reddernes Fagforening
23.8.2022 05:00:00 CEST | Reddernes Fagforening
Falcks nye forslag om at bruge soldater som ambulancereddere kan både koste menneskeliv og øge mandskabsmanglen. Så frem for at tage befolkningen som gidsler, opfordrer Reddernes Fagforening til en dialog om konkrete, holdbare løsninger.
Redderne frygter, det vil koste menneskeliv, hvis Falck sætter soldater ind i ambulancerne.
Reddernes Fagforening tager kraftigt afstand fra Falcks forslag om, at soldater skal være med til at løse mandskabsmangel i landets ambulancer. Sådan som Falcks CEO, Jakob Riis i et interview har udtalt til Jyllands-Posten d. 18. august.
”Ambulancer landet over er presset af mandskabsmangel og øgede antal ture. Løsningen er ikke at sænke niveauet, men bedre visitering og bedre arbejdsvilkår for redderne, som skal fastholde dem i jobbet,” siger Bent Holst Sørensen, medlem af Reddernes Fagforenings bestyrelse. Til dagligt er han ambulancebehandler ved Præhospitalet Region Midtjylland.
Soldater er specialister i krig – ambulancefolk specialister i syge og forulykkede
Reddernes Fagforening frygter, at soldaternes manglende praktiske erfaring og uddannelse vil medføre utilsigtede hændelser, der kan få fatale konsekvenser. Både for borgerne, men også for de ansatte ambulancefolk.
”Selvom Jakob Riis ønsker en "efteruddannelse" af soldaterne, kvalificerer det på ingen måde en soldat til at varetage jobbet i landets ambulancer. En soldat er specialist i at gå i krig, og nogle soldater specialister i at behandle krigsrelaterede skader,” siger Bent Holst Sørensen.
”Soldater har dog ingen erfaring med somatiske sygdomme som fx hjertesygdomme, diabetes og børnesygdomme. De er heller ikke uddannede til at håndtere fødsler. De har hverken teorien og dermed forståelsen bagved,” understreger Bent Holst Sørensen og tilføjer:
”Jobbet som redder er så specialiseret, at det kun kan varetages af uddannede reddere, ligesom Politihjemmeværnet heller ikke efterforsker drabssager, voldtægter, overfald og lign.”
Appellerer om dialog til at løse problemerne
Reddernes Fagforening frygter, at en desperat lappeløsning blot vil øge redderflugten, hvis man lægger yderligere pres og ansvar på det tilbageværende personale.
”Vi har blandt vores medlemmer allerede mødt en voldsom reaktion på forslaget, og vi appellerer derfor til - atter en gang - at man kigger på vores arbejds- og lønvilkår for at tiltrække og fastholde redderne. Både på kort og lang sigt, fortæller Bent Holst Sørensen og tilføjer:
”Reddernes Fagforening har en række forslag, som vi med relevante instanser gerne vil gå i dialog om. Samtidig er det vigtigt at understrege, at Reddernes Fagforening gerne byder ansatte i forsvaret velkomne, når soldaterne har taget en 4årig-redderuddannelse.”
For interview med formand Kim Volder Hammershøj kontakt REDDERNES FAGFORENING på telefon 33362666 eller mail mak@reddernesfagforening.dk
Anita Frank GothKommunikations- og pressechefKommunikationsafdelingen
Tlf:+45 21 63 36 01kommunikation@reddernesfagforening.dk
Bent Holst SørensenBestyrelsesmedlemReddernes Fagforening
Redderne frygter, det vil koste menneskeliv, hvis Falck sætter soldater ind i ambulancerne.
Information om Reddernes Fagforening
Redderens Fagforening er en demokratisk fagforening med medlemsdemokrati. Det er medlemmerne, der vælger bestyrelsen, som står for den daglige drift i samarbejde med vores faste samarbejdspartnere.
Følg pressemeddelelser fra Reddernes Fagforening
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Reddernes Fagforening
Alarmerende mangel på ambulancefolk kræver nationale frem for regionale løsninger30.6.2022 05:00:00 CEST | Pressemeddelelse
Sommerferien er i gang. Dermed går reddermanglen fra det værre til det endnu værre i Danmark, sådan som debattører og læger på det seneste har skrevet i landets aviser. Reddernes Fagforening deler bekymringen og ønsker at råbe de ansvarlige politikere op med fælles nationale løsninger, så redderne igen får lyst til at blive i faget – og vi én gang for alle kan få løst problemet.
Offentlig skole forhindrer Reddernes Fagforening i at informere ambulanceelever om faget25.5.2022 05:00:00 CEST | Pressemeddelelse
Der er tale om forskelsbehandling på en offentlig støttet skole, når Rybners i Esbjerg pludselig aflyser et aftalt arrangement, hvor kommende ambulancebehandlere skulle informeres om faget og dets fremtid. Det siger Kim Volder Hammershøj, formand for Reddernes Fagforening. Han kalder forløbet uskønt og peger på skolens bestyrelsessammensætning som mulig årsag.
Mangel på ST-reddere presser patienttransport - kan gå ud over patienter29.4.2022 09:58:39 CEST | Pressemeddelelse
Det er ikke kun manglen på ambulancereddere, der presser akut-systemet. Også manglen på sygetransportreddere og biler presser ST-redderes arbejdsliv og dermed også akutsystemet.
Debat fra Reddernes Fagforening: 3F modarbejder medlemmer og patienters interesse22.4.2022 10:39:05 CEST | Pressemeddelelse
Det er højst besynderligt, at 3F – endda som en af landets større fagforeninger – taler imod bedre uddannelse af sine redder-medlemmer, mener Reddernes Fagforening, efter 3F har udtryk modvilje mod en professionsbachelor til ambulancereddere.
Akutafdelinger og ambulancer overbelastes af ikke-akut syge borgere12.4.2022 05:24:38 CEST | Pressemeddelelse
Reddernes Fagforening: Akutsystemet belastes af unødige henvisninger af ikke-akut syge borgere til potentiel skade for akutte patienter.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022